**Δήλωση 1**

**Υποχρεωτική για τη συμμετοχή μαθητών στον Διαγωνισμό Γρίφων, Μαθηματικών και Λογικής**

**(αρ. έγκρισης Φ15/134646/Δ2)**

**Γνωστοποίηση – Βεβαίωση Συναίνεσης Επεξεργασίας Προσωπικών Δεδομένων**

Η ανώνυμη εταιρεία με την επωνυμία «ΕΚΠΑΙΔΕΥΤΗΡΙΑ Ο. ΚΑΡΑΓΛΑΝΗ – Δ. ΑΝΤΩΝΟΠΟΥΛΟΣ ΑΝΩΝΥΜΟΣ ΕΤΑΙΡΕΙΑ» και τον δ.τ. ΕΚΠΑΙΔΕΥΤΙΚΗ ΑΝΑΓΕΝΝΗΣΗ – ΕΚΠΑΙΔΕΥΤΗΡΙΑ ΑΝΤΩΝΟΠΟΥΛΟΥ, ΑΦΜ 099364496, με έδρα στην οδό Χρυσανθέμων, αρ. 11, Αφίδνες – Τ.Κ 19014, ηλεκτρονική διεύθυνση [www.anagennisi.edu.gr](http://www.anagennisi.edu.gr) και τηλ. επικοινωνίας +302295029840 (εφ’ εξής η «Εκπαιδευτική Αναγέννηση» ή «Σχολείο») σας ενημερώνει ότι συλλέγει και επεξεργάζεται, ως υπεύθυνος επεξεργασίας, τα προσωπικά δεδομένα τόσο τα δικά σας όσο και των παιδιών σας (ενδεικτικά το ονοματεπώνυμό σας και του τέκνου σας, σχολείο και βαθμίδα παρακολούθησης, φωτογραφία, βίντεο) προς τον σκοπό της συμμετοχής των μαθητών στον 6ο Διαγωνισμό Γρίφων, Μαθηματικών και Λογικής, που θα πραγματοποιηθεί στις 13 Απριλίου 2024.

Η εν λόγω επεξεργασία είναι απαραίτητη για την πρόοδο της διαδικασίας εγγραφής και την περαιτέρω καταχώριση της συμμετοχής τους στα σχετικά αρχεία του Διαγωνισμού που διοργανώνει η «Εκπαιδευτική Αναγέννηση», ενώ λαμβάνει χώρα μόνο κατόπιν συναίνεσής σας στο κατωτέρω πεδίο (άρθρο 6 παρ. 1α του υπ’ αριθ. 2016/679 Γενικού Κανονισμού Προστασίας Δεδομένων).

Στην περίπτωση κατά την οποία ο μαθητής – διαγωνιζόμενος δεν προέρχεται από την «Εκπαιδευτική Αναγέννηση» αλλά από τρίτο σχολείο, τα προσωπικά δεδομένα συλλέγονται και αποστέλλονται στην «Εκπαιδευτική Αναγέννηση» από τον Υπεύθυνο Καθηγητή που έχει ορισθεί ή από τον Διευθυντή του εκάστοτε σχολείου.

Για κάθε κατηγορία προσωπικών δεδομένων, η «Εκπαιδευτική Αναγέννηση» καθορίζει τον χρόνο διατήρησης των προσωπικών δεδομένων σύμφωνα με τις προβλέψεις του νόμου και τις εσωτερικές πολιτικές και διαδικασίες της.

Τα ανωτέρω προσωπικά δεδομένα δύνανται να γνωστοποιηθούν σε συνεργαζόμενο με την «Εκπαιδευτική Αναγέννηση» επαγγελματία φωτογράφο, προς τον σκοπό της φωτογράφησης και βιντεοσκόπησης της διοργάνωσης κατά τις ημέρες του Διαγωνισμού, πάντα όμως με γνώμονα την εξασφάλιση της προστασίας των προσωπικών δεδομένων σας, ιδιαιτέρως δε των παιδιών σας. Επιπλέον, το υλικό αυτό (φωτογραφία και βίντεο) δύναται να προβάλλεται κατά τις ημέρες και ώρες του Διαγωνισμού σε οθόνες εντός των εγκαταστάσεων της «Εκπαιδευτικής Αναγέννησης» ή/και στην ηλεκτρονική ιστοσελίδα (site) του Διαγωνισμού μετά το πέρας αυτού. Τέλος, η «Εκπαιδευτική Αναγέννηση» σάς διαβεβαιώνει ότι τα ανωτέρω προσωπικά δεδομένα δεν διαβιβάζονται σε τρίτη χώρα ή διεθνή οργανισμό.

Σύμφωνα με τον ΓΚΠΔ, σας παρέχονται τα δικαιώματα της πληροφόρησης/ενημέρωσης, πρόσβασης, διόρθωσης, διαγραφής, περιορισμού της επεξεργασίας, φορητότητας των δεδομένων και ανάκλησης της συναίνεσης, χωρίς όμως να θίγεται η νομιμότητα της επεξεργασίας για το προγενέστερο του αιτήματος χρονικό διάστημα. Τα δικαιώματα αυτά υπόκεινται σε ορισμένες εξαιρέσεις, επιφυλάξεις ή περιορισμούς. Η «Εκπαιδευτική Αναγέννηση» έχει ορίσει Υπεύθυνο Προστασίας Δεδομένων (DPO), με ηλεκτρονική διεύθυνση [dpo@anagennisi.edu.gr](mailto:dpo@anagennisi.edu.gr) και σκοπό την εξυπηρέτηση των αιτημάτων σας και την εν γένει ενημέρωσή σας σχετικά με την επεξεργασία των προσωπικών δεδομένων σας. Για την υποβολή καταγγελίας μπορείτε να απευθύνεστε στην Αρχή Προστασίας Δεδομένων Προσωπικού Χαρακτήρα, με ταχυδρομική διεύθυνση: Λεωφόρος Κηφισίας 1-3, Τ.Κ. 115 23, Αθήνα, τηλέφωνο 210 6475600, Fax: 210 6475628, ηλεκτρονικό ταχυδρομείο: [contact@dpa.gr](mailto:contact@dpa.gr)

|  |
| --- |
| Εγώ, ο ενδιαφερόμενος γονέας / κηδεμόνας, αφού έλαβα γνώση των ανωτέρω:  🞏 ΝΑΙ συναινώ να παραχωρήσω τα ανωτέρω προσωπικά μου δεδομένα και αυτά του παιδιού μου με σκοπό τη συμμετοχή του στον εν λόγω Διαγωνισμό.  🞏 ΟΧΙ δεν συναινώ  Όνομα γονέα\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Όνομα μαθητή\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Υπογραφή\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ημερομηνία\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |